
Nr.4319/20.11.2023


RAPORT DE SPECIALITATE

la proiectul de hotărâre privind stabilirea și aprobarea impozitelor și taxelor locale ,

 precum și a taxelor speciale, pentru anul 2024
Ținând cont de proiectul de hotărâre  inițiat de doamna primar Mădălina NEGRU, privind stabilirea și aprobarea impozitelor și taxelor locale, precum și a taxelor speciale, pentru anul 2024.

Potrivit  prevederilor  art. 129 alin.(2) lit.b și alin.(4) lit.c din O.U.G. nr. 57/2019 privind Codul Administrativ, stabilirea și aprobarea  impozitelor și taxelor locale precum și a taxelor speciale, dar și a amenzilor, reprezintă dreptul și, în același timp, obligaţia Consiliului Local.
În conformitate cu prevederile:

-  Legii nr. 227/2015 privind Codul fiscal, cu modificările şi completările ulterioare;
- Hotărârii Guvernului nr. 1/2016 pentru aprobarea Normelor Metodologice de aplicarea Legii nr. 227/2015 privind Codul fiscal, cu modificările şi completările ulterioare;

- Legii nr. 207/2015 privind Codul de procedură fiscală, cu modificările şi completările ulterioare;

- Legii nr. 273/2006 privind finanţele publice locale, cu modificările şi completările ulterioare;

- Legii nr. 24/2000 privind normele de tehnică legislativă pentru elaborarea actelor normative republicată, cu modificările și completările ulterioare;

- Legii nr. 52/2003 privind transparenţa decizională în administraţia publică locală, republicată;

Luând în considerare:

- comunicatul publicat în Jurnalul Oficial al Uniunii Europene prin este stabilit cursul euro în prima zi lucrătoare a lunii octombrie 2023;
· Articolul 491 din Legea nr. 227/2015, instituie o obligație în sarcina autorității publice locale de a adopta până la data de 30 aprilie o hotărâre în vederea indexării sumelor reprezentând impozit sau taxă locală :

„(1) În cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei, sumele respective se indexează anual, până la data de 30 aprilie,de către consiliile locale, ţinând cont de rata inflaţiei pentru anul fiscal anterior,comunicată pe site-urile oficiale ale Ministerului Finanțelor Publice şi Ministerului Dezvoltării Regionale şi Administraţiei Publice.
(11) Prin excepție de la prevederile alin. (1), sumele prevăzute în tabelul prevăzut la art. 470 alin. (5) și (6) se indexează anual în funcție de rata de schimb a monedei euro în vigoare în prima zi lucrătoare a lunii octombrie a fiecărui an și publicată în Jurnalul Uniunii Europene și de nivelurile minime prevăzute în Directiva 1999/62/CE de aplicare la vehiculele grele de marfă pentru utilizarea anumitor infrastructuri. Cursul de schimb a monedei euro și nivelurile minime, exprimate în euro, prevăzute în Directiva 1999/62/CE de aplicare la vehiculele grele de marfă pentru utilizarea anumitor infrastructuri se comunică pe site-urile oficiale ale Ministerului Finanțelor Publice și Ministerului Lucrărilor Publice, Dezvoltării și Administrației.

(2) Sumele indexate conform alin. (1) se aprobă prin hotărâre a consiliului local şi se aplică în anul fiscal următor. La nivelul municipiului Bucureşti, această atribuţie revine Consiliului General al Municipiului Bucureşti.”)

3) Dacă hotărârea consiliului local nu a fost adoptată cu cel puţin 3 zile lucrătoare înainte de expirarea exerciţiului bugetar, în anul fiscal următor, în cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei ori se determină prin aplicarea unei cote procentuale, se aplică de către compartimentul de resort din aparatul de specialitate al primarului, nivelurile maxime prevăzute de prezentul cod, indexate potrivit prevederilor alin. (1).
Având în vedere cele mai sus prezentate, vă propun să analizați și să dispuneți spre aprobare proiectul de hotărâre privind stabilirea și aprobarea impozitelor și taxelor locale, precum și a taxelor speciale, pentru anul 2024, în forma prezentată. 

ÎNTOCMIT,

INSPECTOR,
Florina Carmen OPREA

